Text file: 8483.txt
author: Anti NWO
downvotes: 10
end consideration date: 2017-08-21
id: '8483'
number comments: 36
number views: 5300
proposal type: Odziv pristojnega organa
response: "Odziv Ministrstva za delo, dru\u017Eino, socialne zadeve in enake mo\u017E\
  nosti\nDelovni \u010Das je eden izmed bistvenih institutov delovnega prava, pomemben\
  \ tako z vidika interesov delodajalcev kot tudi z vidika interesov zaposlenih. Z\
  \ vidika interesov delodajalcev se delovni \u010Das in njegovo razporejanje obravnavata\
  \ kot ekonomska kategorija, saj zakonski okviri urejanja tega instituta oziroma\
  \ dopu\u0161\u010Dene fleksibilnosti dolo\u010Dajo mo\u017Enost organiziranja delovnega\
  \ procesa ustrezno poslovnih zahtevam, zmo\u017Enostim tehnologije ali zahtevam\
  \ po zagotavljanju storitev. Z vidika zaposlenih je pomemben predvsem varstveni\
  \ vidik urejanja tega instituta, saj predpisani okviri omejevanja dol\u017Eine delovnega\
  \ \u010Dasa, zagotavljanja odmorov, po\u010Ditka in dopu\u0161\u010Dene fleksibilnosti\
  \ razporejanja delovnega \u010Dasa varujejo zdravje in psihofizi\u010Dne sposobnosti\
  \ zaposlenih.\nPomembna elementa pri pravnem urejanju delovnega \u010Dasa sta tako\
  \ dol\u017Eina delovnega \u010Dasa, kot njegova razporeditev oziroma oblike delovnega\
  \ \u010Dasa. Pri opredeljevanju dol\u017Eine delovnega \u010Dasa, \u0161e bolj pa\
  \ pri urejanju razporeditve delovnega \u010Dasa, je zakonodajalec razpet med vse\
  \ bolj poudarjeno zahtevo delodajalcev po fleksibilnej\u0161i organizaciji delovnega\
  \ \u010Dasa na eni ter zahtevo po varovanju delovnopravnega polo\u017Eaja delavcev\
  \ in potrebo po usklajevanju njihovega poklicnega in dru\u017Einskega \u017Eivljenja\
  \ na drugi strani.\nZaradi njegove velike pomembnosti je delovni \u010Das predmet\
  \ ureditve tako Mednarodne organizacije dela (MOD), Sveta Evrope kot Evropske skupnosti\
  \ (ES). V slovenski delovni zakonodaji so upo\u0161tevane Konvencije MOD, ki se\
  \ nana\u0161ajo na dnevni, tedenski in letni delovni \u010Das, na razporeditev delovnega\
  \ \u010Dasa, kraj\u0161i delovni \u010Das in no\u010Dno delo, na dnevni in tedenski\
  \ po\u010Ditek ter na varstvo posebnih kategorij delavcev. Zakonska ureditev delovnega\
  \ \u010Dasa upo\u0161teva tudi zahteve, ki izhajajo iz Evropske socialne listine\
  \ (spremenjene; MESL) ter vse ustrezne direktive ES: Direktivo Sveta 94/33/ES z\
  \ dne 22. junija 1994 o varstvu mladih ljudi pri delu, Direktivo Sveta 92/85/EGS\
  \ z dne 19. oktobra 1992 o uvedbi ukrepov za spodbujanje izbolj\u0161av na podro\u010D\
  ju varnosti in zdravja pri delu nose\u010Dih delavk in delavk, ki so pred kratkim\
  \ rodile ali dojijo in posebno pomembno Direktivo 2008/33 Evropskega parlamenta\
  \ in Sveta z dne 4. novembra 2003 o dolo\u010Denih vidikih organizacije delovnega\
  \ \u010Dasa (v nadaljevanju: Direktiva). Direktiva dolo\u010Da minimalne zahteve\
  \ v zvezi z varnostjo in zdravjem, ki jih je treba upo\u0161tevati pri organizaciji\
  \ delovnega \u010Dasa. Dr\u017Eavam \u010Dlanicam nalaga sprejem ukrepov, s katerimi\
  \ se izpolnijo minimalne zahteve glede varnosti in zdravja pri organizaciji delovnega\
  \ \u010Dasa v zvezi s trajanjem dnevnega po\u010Ditka, odmorov, tedenskega po\u010D\
  itka, najdalj\u0161ega delovnega \u010Dasa, letnega dopusta ter vidiki no\u010D\
  nega, izmenskega dela in vzorcev dela.\nZakon o delovnih razmerjih (Uradni list\
  \ RS, \u0161t. 21/13, 78/13 \u2013 popr., 47/15 \u2013 ZZSDT, 33/16 \u2013 PZ-F,\
  \ 52/16 in 15/17 odl. US, v nadaljevanju ZDR-1) v 143. \u010Dlenu dolo\u010Da in\
  \ omejuje delovni \u010Das. Dolo\u010Dena je mo\u017Enost, da se v splo\u0161nem\
  \ zakonskem okviru med 36 in 40 ur na teden s posebnim zakonom ali s kolektivno\
  \ pogodbo dolo\u010Di polni delovni \u010Das v posamezni dejavnosti ali pri posameznem\
  \ delodajalcu. S tem je dolo\u010Dena tudi spodnja meja delovnega \u010Dasa, ki\
  \ se \u0161teje kot polni delovni \u010Das in ki predstavlja merilo za dolo\u010D\
  itev pravic in obveznosti delavca. To torej pomeni, da lahko socialni partnerji\
  \ na ravni panoge ali pri delodajalcu dolo\u010Dijo dol\u017Eino polnega delovnega\
  \ \u010Dasa (v zakonsko dolo\u010Denem \u010Dasovnem okviru). ZDR-1 dopu\u0161\u010D\
  a tudi, da se z zakonom ali drugim predpisom v skladu z zakonom ali kolektivno pogodbo\
  \ lahko dolo\u010Di za delovna mesta, pri katerih obstajajo ve\u010Dje nevarnosti\
  \ za po\u0161kodbe ali zdravstvene okvare, polni delovni \u010Das, ki traja tudi\
  \ manj kot 36 ur na teden.\nIz navedenega \u010Dlena izhajajo\u010Da ureditev polnega\
  \ delovnega \u010Dasa je v skladu z Direktivo in MESL. Direktiva dolo\u010Da, da\
  \ mora biti polni delovni \u010Das omejen z zakonom, drugim predpisom ali kolektivno\
  \ pogodbo, povpre\u010Den delovni \u010Das v posameznem sedemdnevnem obdobju, vklju\u010D\
  no z nadurami, pa ne sme presegati 48 ur. Dolo\u010Dba, po kateri se lahko z zakonom\
  \ ali kolektivno pogodbo dolo\u010Di kraj\u0161i polni delovni \u010Das od 40 ur\
  \ tedensko, vendar ne manj kot 36 ur tedensko, pa upo\u0161teva MESL, ki zavezuje\
  \ dr\u017Eave \u010Dlanice, da dolo\u010Dijo razumno trajanje dnevnega in tedenskega\
  \ delovnega \u010Dasa, pri \u010Demer naj bi se delovni teden postopno skraj\u0161\
  eval do ravni, ki jo dopu\u0161\u010Dajo pove\u010Danje storilnosti in drugi pomembni\
  \ dejavniki. Tudi zakonska mo\u017Enost skraj\u0161anja delovnega \u010Dasa pod\
  \ 36 ur tedensko na posebno nevarnih delovnih mestih pomeni konkretizacijo obveznosti,\
  \ ki izhaja iz MESL \u2013 \u010De tveganj, zna\u010Dilnih za nezdrave ali nevarne\
  \ poklice, ni mogo\u010De odpraviti ali dovolj zmanj\u0161ati, je treba delavcem,\
  \ ki opravljajo tak poklic, skraj\u0161ati delovni \u010Das (ali zagotoviti dodatni\
  \ pla\u010Dani dopust).\nUgotovimo lahko, da bi uveljavitev predloga za postopen\
  \ prehod na 30 urni tedenski delovnik kot polni \u010Das terjala obse\u017Enej\u0161\
  e zakonodajne spremembe. Treba je upo\u0161tevati, da dolo\u010Ditev polnega delovnega\
  \ \u010Dasa v trajanju 30 ur tedensko za delavce predstavlja merilo za odmerjanje\
  \ 100% pravic, ki gredo delavcem, ki delajo polni delovni \u010Das (minimalna pla\u010D\
  a, pravice iz naslova obveznih zavarovanj itd.), kar bi vplivalo na vi\u0161je stro\u0161\
  ke dela. Sprememba ureditve, v kolikor bi se za to izkazal interes in bi to potrdila\
  \ tudi \u0161iroka razprava s socialnimi partnerji, pa bi morala biti utemeljena\
  \ tudi na rezultatih preu\u010Ditve u\u010Dinkov na produktivnost, BDP, dav\u010D\
  ne sisteme in sisteme socialne varnosti.\n "
response date: 2017-10-10
response due date: null
sent date: 2017-07-31
title: Postopno uvajanje 30 urnega delovnika v roku 10 let
upvotes: 34
url: https://predlagam.vladi.si/predlog/8483
